**СТАНОВИЩЕ**

от проф. д.п.н. **Валентина Стойчева Маргаритова**,

член на научното жури

**Относно:** Конкурс за заемане на академичната длъжност „доцент”, обявен в ДВ бр. 35 от 18.04.2023 година по професионално направление 1.3. Педагогика на обучението по … (Физическо възпитание и спорт и нетрадиционни спортове в системата на образованието) за нуждите на Департамента по спорт към СУ „Св. Климент Охридски“.

**Кандидат:** гл. ас. **Марина Николаева Недкова**, д-р, преподавател в катедра „Спортни игри и планински спортове” в Департамента по спорт при СУ „Св. Климент Охридски”.

**Учебно-преподавателска дейност:**

Кандидатът се дипломира в НСА „Васил Левски“, специалност „Учител и треньор по ски“ като бакалавър през 2006 година. От 2009 година е магистър, специалност „Спортен мениджмънт“ – НСА „Васил Левски“. Притежава квалификация „Спортен журналист“ от НСА (2006 година) и квалификация „Мениджмънт на спортни обекти“ от High Sierra pools – Вирджиния/Мериленд (САЩ, 2009).

В периода 2008 – 2014 година е работила като хоноруван преподавател във ВТУ „Т. Каблешков“ – София, НСА „В. Левски“, СУ „Св. Климент Охридски“, ХТМУ – София.

Защитава дисертация на тема: „Нови подходи за усъвършенстването на физическото възпитание и спорт във висшите училища в Република България“ през 2014 година и е присъдена образователната и научна степен „доктор” по научна специалност: Теория и методика на физическото възпитание и спортната тренировка (вкл. Методика на лечебната физкултура). Същата година започва работа в СУ „Св. Климент Охридски” като асистент. От 2017 година е главен асистент. Води лекции и семинарни упражнения със студенти от СУ, специалност ФНОИ/ФВС по Методика на преподаване по ФВС на ученици 1-4 клас; специалност ФНОИ/магистри по Дидактика на физкултурата. Практическите упражнения в СУ са по зумба-фитнес, фитнес, туризъм, ски, крикет и ръгби на всички специалности.

Изготвила е учебни програми по зумба-фитнес, крикет и ръгби за всички специалности и е член на работна група за изготвяне на учебна програма по спорт в електронна среда.

Проявява организационни умения и компетенции, които ѝ помагат в организационната дейност за провеждането на номинации „Спортист и треньор на годината на СУ“, летния форум на спортните педагози от ВУ на България, зимния форум на спортните педагози от ВУ на България, лятна и зимна студентска практика, международна научна конференция на ДС.

Разработила е и реализирала в практиката учебна програма и писмен тест в електронна среда по време на пандемична обстановка от Ковид-19 за всички специалности. Рецензент е на статии от МНК на ДС, участва в редколегия на Годишника на Департамента по спорт. В периода 2017 – 2019 година е член на Атестационната комисия, а от 2021 година до момента е Председател.

Участва в 20 конференции и 9 проекта (на един е ръководител, на два е координатор и в останалите е участник).

Нейните професионални качества проличават и в обществената дейност:

• Секретар на организационния комитет на Европейско първенство по ръгби 7 – жени, дивизия „А“

• Председател на техническата комисия на 6-ти Европейски университетски шампионат по ръгби 7

• Изпълнителен директор на БСКС

• Председател на Сдружение „Български студентски крикет съюз“.

**Научна продукция:**

Гл. ас. д-р Марина Недкова участва в конкурса с общо 31 разработки.

Рецензираната монография „Нетрадиционните спортове в образователната система и част от физическото възпитание и спорт във висшите училища в България” (225 стр.), е полезна с това, че проучвайки световния опит и съвременната българска практика във висшите училища, авторът цели навлизане на нетрадиционните спортове и дисциплини в заниманията по физическо възпитание и спорт сред българските студенти – крикет ръгби и хокей на трева, които са включени в спортния календар на АУС “Академик“ и ще обогати знанията на спортните деятели.

В публикуваната книга „Иновации в учебния процес по физическо възпитание и спорт във висшите училища в Република България“ на базата на защитен дисертационен труд за присъждане на образователната и научна степен „доктор“, се разглежда технологията на изследване на иновативните подходи в учебния процес по физическо възпитание и спорт и резултатите от прилагането на иновации в учебния процес, както и нови моменти в спортно-състезателната дейност на студентите.

Представена е и статия, публикувана в научни издания, реферирани и индексирани в световноизвестни бази данни с научна информация.

Останалите 28 научни труда са статии и доклади, публикувани в нереферирани издания с научно рецензиране или публикувани в редактирани колективни томове.

В научните трудове, авторският дял е следния: 10 самостоятелни и 21 в съавторство. От тях 26 са на български език, 5 на английски.

Представената научна продукция има теоретичен и приложен ефект, разпределен в няколко тематични области:

* актуално състояние, развитие и проблеми на физическото възпитание и спорт във висшите училища;
* иновации в учебния процес по физическо възпитание и спорт в средното и висшето образование;
* физическо състояние, развитие и дееспособност на студентите;
* нови и нетрадиционни спортове и спортни дисциплини, които се практикуват във висшите училища.

Научната продукция съдържа необходимите научни приноси. Изследванията са осъществени с надеждни и информативни методи.

**Спортносъстезателна дейност и треньорска практика:**

Гл. ас. д-р Марина Недкова е състезател по:

• Ски алпийски дисциплини (СК „Младост“, 1990 – 2000)

• Ръгби ( РК НСА, 2000 – 2002) – Шампион на РБ за девойки старша възраст, София

• Крикет (КК НСА, 2011 – 2014)

• Крикет (Национален отбор, 2013 – 2014) – Балкански шампион – жени, София.

Треньорската практика е по:

• Крикет в СУ „Св. Климент Охридски“

• Ски алпийски дисциплини – мъже и жени, снегоходки в Спешъл олимпикс

• Ски алпийски дисциплини – мъже и жени в СУ „С Климент Охридски“

• Крикет към Сдружение“ Български студентски крикет съюз“ – държавен шампион и победител в ЕКС, 2019 и 2020.

**Заключение:**

Кандидатът в конкурса гл. ас. д-р Марина Недкова отговаря на изискванията на Закона за развитие на академичния състав в Република България и на Правилника за неговото прилагане. Притежава професионални качества на учен-изследовател в своята област, с доказани научни и практико-приложни приноси за академичната длъжност „доцент”. Изпълнени са минималните национални изисквания по чл. 2б от ЗРАСРБ за научна област 1. Педагогика, ПН 1.3. Педагогика на обучението по … (Физическо възпитание и спорт и нетрадиционни спортове в системата на образованието).

Предлагам на Уважаемото жури да присъди на гл. ас. д-р Марина Недкова академичното звание „доцент” по професионално направление 1.3. Педагогика на обучението по … (Физическо възпитание и спорт и нетрадиционни спортове в системата на образованието) за нуждите на Департамента по спорт към СУ „Св. Климент Охридски“.

23 юли 2023 Изготвил:

Пловдив (проф. д.п.н. Валентина Маргаритова)